|  |  |
| --- | --- |
|  |  |
| Koigi Vallavalitsus  koigivv@koigi.ee | Teie 02.04.2015 nr 7-5/156  Meie 21.04.15 nr 15-2/15-00028/274 |

**Koigi vallas Rutikvere mõisa, Rutikvere apteegikoha ja Keldri kinnistute ja lähiala detailplaneering**

Olete esitanud kooskõlastamiseks Järva maakonnas Koigi vallas Rutikvere külas Rutikvere mõisa (32502:002:0140), Rutikvere apteegikoha (32502:002:0113) ja Keldri (32502:002:0194) kinnistute ja nende lähialade detailplaneeringu. Detailplaneeringu koostamise üldeesmärgiks on Rutikvere mõisakompleksi parendamine ja arendamine. Planeeritud on Rutikvere mõisa, Rutikvere apteegikoha ja Keldri kinnistute maakasutuse sihtotstarbe muutmine, ehitusõiguse seadmine Rutikvere mõisa kinnistul kuni kahe tootmishoone ja kuni kahe sinna juurde kuuluva abihoone ehitamiseks ning tuuliku rajamisega elektrienergia tootmiseks. Lisaks juurdepääsuteede, parkimise ja tehnovõrkude lahendamine, heakorrastuse ja haljastuse lahendamine ning kõigi vajalike piirangute ja servituutide määramine.

### Planeeritav maa-ala külgneb riigimaanteega 14163 Adavere-Rutikvere km 9,92-10,24 ja 15161 Vao-Päinurme-Sulustvere km 19,74-19,88. Kalakasvatuse tootmishooned ja tuulegeneraator on planeeritud üle 200 m kaugusele teemaa piirist. Juurdepääs planeeringualale on planeeritud olemasolevalt riigimaantee 14163 km 10,112 mahasõiduteelt.

Võttes aluseks teeseaduse ja teede- ja sideministri 28. septembri 1999. a määrusega nr 59 vastu võetud „Tee ja tee kaitsevööndi kasutamise ja kaitsmise nõuded“, Maanteeamet **KOOSKÕLASTAB** AKA Natura OÜ koostatud töö nr 19-2012 „Rutikvere mõisa, Rutikvere apteegikoha ja Keldri kinnistute ja lähiala detailplaneering“.

Enne ehitustööde alustamist kooskõlastada täiendavalt Maanteeametiga kõikide riigimaantee tee kaitsevööndis kavandatavate tööde projektid.

Käesoleva kirja digikonteinerisse on lisatud kooskõlastatud planeeringu põhijoonise fail- Rutikvere DP Joonis 4 - Pohijoonis.pdf

Lugupidamisega

(allkirjastatud digitaalselt)

Marten Leiten

projektijuht planeeringute menetlemise talituse juhataja ül.

Marge Kelgo 630 4860 Marge.Kelgo@mnt.ee